บ่อยครั้งมักจะมีเลือดออกหลังจากมีเพศสัมพันธ์และหยุดไป แต่มันบ่อยๆ มากๆ จนอยากพบแพทย์ เราสามารถไปพบแพทย์เลบได้ไหมหลังจากมีเพศสัมพันธ์ หรือควรรอ 1-2 วัน แล้วการตรวจมะเร็งปากมดลูกควนเตรียมตัวอย่างไน
สวัสดีค่ะ หากมีเลือดออกทุกครั้งที่มีเพศสัมพันธ์ อาจเกิดจาก1. มีติ่งเนื้อที่ปากมดลูก2. มีการติดเชื้อที่ช่องคลอด หรือในมดลูก แต่มักมีตกขาวที่ผิดปกติร่วมด้วย รวมถึงมีปวดท้องน้อย เจ็บเวลามีเพศสัมพันธ์ ปัสสาวะผิดปกติ มีไข้3. มะเร็งปากมดลูก ซึงมักมีอาการเลือดออกกะปริดกะปรอยผิดปกติร่วมด้วย หรือมีตกขาวมีเลือดปนนอกจากนี้ หากมีการตั้งครรภ์เกิดขึ้น ก็อาจทำให้เกิดเลือดซึมหลังจากมีเพศสัมพันธ์ได้ ดังนั้น แนะนำควรลองตรวจหาการตั้งครรภ์ด้วยค่ะแต่หากมีอาการเลือดออกผิดปกติ ที่ไม่ได้เกิดหลังจากมีเพศสัมพันธ์เท่านั้น อาจเกิดจากสาเหตุอื่นๆ ได้อีก เช่น การผลิตฮอร์โมนของรังไข่ผิดปกติ มีเยื่อบุโพรงมดลูกหนาตัวผิดปกติ หรือเกิดจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร หรือมีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นดังนั้น หากไม่ได้เกิดจากการตั้งครรภ์ และไม่ได้เกิดจากการใช้ยาฮอร์โมนใดๆ และยังคงมีเลือดออกทุกครั้งที่มีเพศสัมพันธ์ หรือมีเลือดออกกะปริดกะปรอยผิดปกติ ก็ควรไปพบสูติ-นรีแพทย์เพื่อตรวจค่ะ ทั้งนี้สามารถไปรับการตรวจได้เลย ไม่จำเป็นต้องรอให้เลือดหยุดไหลก่อน อย่างไรก็ตาม หากเป็นได้ ก็ควรงดการมีเพศสัมพันธ์ก่อนไปตรวจภายในประมาณ 48 ชั่วโมง และไม่ควรใช้ยาสอด เจลหรือครีมใดๆ ทาเข้าไปในช่องคลอดค่ะ